पाकिस्तान में आत्मघाती हमले में 31 की मौत  
पाकिस्तान में एक आत्मघाती हमलावर ने तालिबान विरोधी कबायली नेता के जनाजे को अपना निशाना बनाया। इसमें 31 लोग मारे गए।
पश्चिमोत्तर पाकिस्तान में एक आत्मघाती हमलावर ने तालिबान विरोधी कबायली नेता के जनाजे को अपना निशाना बनाया। इस हमले में कम से कम 31 लोग मारे गए, जबकि 70 से भी ज्यादा घायल हो गए। पुलिस अधिकारियों और प्रत्यक्षदर्शियों ने बताया कि हमलावर ने खबर-पख्तूनख्वा प्रांत के निचले दीर जिले के जांदोल में इस नमाज-ए-जनाजा को गुरुवार को अपना निशाना बनाया। नमाज में 200 से ज्यादा लोग घायल हो गए। जियो न्यूज की खबर के अनुसार इस शक्तिशाली विस्फोट में 31 लोग मारे गए। घायलों को नजदीकी अस्पतालों में भर्ती कराया गया है जिस जनाजे पर हमला हुआ, वह कबायली नेता मलिक मुहम्मद जरीन के एक संबंधी का था। जरीन की भी अप्रैल में अफगानिस्तान के कुनार प्रांत में एक आत्मघाती हमले में मौत हुई थी। हमले की अब तक किसी गुट ने जिम्मेदारी नहीं ली है। बहरहाल, इस तरह की घटनाओं के लिए आमतौर पर पाकिस्तानी तालिबान पर आरोप लगाया जाता है।